Asunto vastaa täysin kuvia - iso valoisa huone, pieni keittokomero ja ok kylpyhuone (amme ei täysimittainen, muttei istumamallinenkaan). Asunnon sijainti on hyvä, n. kilometri oopperalta ja talon editse kulkee kaksi ratikkalinjaa ja samoja raiteita ajeleva paikallisjuna. Asunto on neljännessä kerroksessa, eli suomalaisittain viidennessä. Koska kyseessä on vanha talo, huoneet ovat korkeita ja portaita kertyy lähemmäs sata. Eli matkalaukkujen ja kauppakassien roudaaminen on hyvää treeniä! Asunnossa ei ole telkkaria tai radiota, mutta ilmainen wifi tarjotaan. Kännykkään signaali nappasi vain aivan boksin vierestä, läppärillä tilanne saattaa olla parempi. Kaikenkaikkiaan hinta-laatusuhteeltaan asunto on hyvä.

Mutta pientä hässääkkääkin sattui - avaimet eivät odottaneetkaan sovitussa paikassa, mutta omistaja tuli paikalle kymmenessä minuutissa soitosta. Myös lähtöajankohdan kanssa oli hieman härdelliä, ensin sovittiin klo 16, sitten 12, sitten 9.45 ja taas puoliltapäivin, joka viesti ei tavoittanut siivoojaa, joka paukkasi iloisesti paikalle ennen kymmentä. Koska asunnon (kaksinkertaiset) ikkunat ovat kadulle (ja länteen), äänet kantautuvat yllättävän hyvin ja lämpö tavoittaa asunnon kiitettävästi. Hellejakson aikana asunnossa lämpö oli pahimmillaan 32 ja parhaimmillaan 28 astetta. Asunnossa kyllä on jalallinen tuuletin, mutta ei esim. sälekaihtimia, eli valo ja kuumuus herättivät viiden jälkeen joka aamu. Keittiössä on perustarvikkeet, mutta leikkkuuveitset ovat ikealaatua, joiden terävyys jättää toivomisen varaa - ja paljon. Uunin käyttö on hieman haastavaa, sillä peltien säilytyslaatikkoa ei saa auki... Mutta kaikenkaikkiaan yhdelle tai kahdelle matkaajalle kelpo kohde (etenkin hellekauden ulkopuolella!).